Gunvor Arntzen

Gunvor Arntzen (født 18. mai 1895 i Kristiania, død 27. juni 1974 i Oslo) var en norsk skuespillerinne.

Skuespillerkarriere

Teater 
Arntzen debuterte på Nationaltheatret i 1919 som Constance i Aprilsnarrene av Johan Ludvig Heiberg og var engasjert på teateret frem til 1927. På teateret spilte hun roller som prinsesse Tornerose i Hans Wiers-Jenssens versjon av Tornerose, Barsel-Qvinden i Ludvig Holbergs Barselstuen og Sascha i Det levende lik av Lev Tolstoj.

Film 
Arntzen spilte prestedatteren Anna i den tapte stumfilmen Unge Hjerter fra 1917, som var regissert av Peter Lykke-Seest.

Familie 
Hun giftet seg i 1923 med kjemiker Einar Bergve og er mormor til John Olav Egeland og Einar Egeland.

Referanser

Eksterne lenker 
 

Norske skuespillere